De to mest almindelige typer lærreder er rullelærreder og opspændte lærreder.
Et rullelærred er fastgjort til væggen, og trækkes så ned, fuldstændig som et mørklægningsgardin eller en persienne. Det er klart det billigere alternativ, men det er samtidig også nemmere, hvis du skal rykke det, fra tid til anden.
Et opspændt eller strukket lærred er derimod placeret på væggen, lidt ligesom et maleri. Det giver typisk et bedre billede og du undgår folder i lærredet. Ulempen er til gengæld, at du ikke bare lige kan flytte det som det passer sig, og det kan ikke gemmes væk lige så nemt som et rullelærred.
Der findes også filmlærreder, som er fastgjort til et stativ. De er væsentligt nemmere at rykke rundt på.